Държавен вестник, бр. 32, 2011 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  32
10. да позволява организирането на надеждна 
охрана и противопожарна защита;
11. територията на 5 м от сградата (храни­
лището) да се поддържа винаги почистена от 
растителност и други материали.
Чл. 14. (1) Зачислените на служителите 
на МВР огнестрелни оръжия и боеприпаси 
се съхраняват в метални каси в служебните 
им помещения или в специално оборудвани 
помещения, намиращи се под контрола на 
съответните длъжностни лица. Огнестрелните 
оръжия се съхраняват без боеприпас в цевта 
и без поставен пълнител (лента) със спуснати 
части на ударно-спускателния механизъм и 
поставени „на предпазител“.
(2) Служителите на МВР могат да съхраняват 
зачисленото им огнестрелно оръжие (пистолет, 
револвер) и зачислените им боеприпаси за тях 
в домовете си в периода между два работни 
дни или две дежурства. В тези случаи зачи­
сленото огнестрелно оръжие задължително се 
съхранява без патрон в патронника и без да е 
заредено с патрони, в неподвижно закрепени 
метални каси (шкафове), снабдени със секретно 
заключващи се устройства. 
(3) При напускане на страната служителите 
на МВР предават зачислените им огнестрелни 
оръжия и боеприпаси за временно съхранение 
на длъжностното лице, зачислило оръжието.
(4) При изгубване или кражба на зачислените 
му ОБВВПИ служителят незабавно уведомява 
ръководителя на структурата, а при възникнала 
невъзможност уведомяването се извършва чрез 
оперативнодежурната част. В срок 5 работни 
дни от установяване на събитието служителят 
уведомява и писмено ръководителя на струк­
турата чрез прекия си началник. 
(5) Незабавно след узнаване за смърт на 
служител, на когото е зачислено ОБВВПИ, 
прекият му началник уведомява писмено ръ­
ководителя на структурата в МВР.
Чл. 15. (1) Отчетът и отчетността на ОБВВПИ 
в МВР са организирани съгласно изискванията 
на документите, определящи отчета и отчет­
ността на активите в МВР.
(2) Водят се отчетни книги (контролни, ма­
газинни, партидни, дневници), картон-описи, 
служебни книжки, формуляри и документи по 
строгата отчетност, отразяващи движението, на­
личността и качественото състояние на ОБВВПИ.
(3) Отчетността на оръжията се води по 
вид, марка, модел, калибър и уникален произ­
водствен номер и/или уникална маркировка. В 
отчетните документи се отразяват количество, 
качествено състояние и единичната цена на 
оръжията. 
(4) Отчетността на БВВПИ се води по про­
изводствени данни, количествено, качествено 
състояние и единична стойност. 
(5) Отчетът и отчетността са елемент от 
общата оценка за състоянието на ОБВВПИ в 
структурите на МВР. 
Г л а в а  т р е т а
ТРАНСПОРТИРАНЕ НА ОРЪЖИЯТА, БОЕ­
ПРИПАСИТЕ, ВЗРИВНИТЕ ВЕЩЕСТВА И 
ПИРОТЕХНИЧЕСКИТЕ ИЗДЕЛИЯ С АВТО­
МОБИЛЕН ТРАНСПОРТ. ПРЕНАСЯНЕ НА 
ОРЪЖИЯ И БОЕПРИПАСИ
Раздел I
Общи изисквания
Чл. 16.  Транспортиране на ОБВВПИ включ­
ва превоза им от едно място до друго и 
свързаните с това дейности, като опаковане, 
маркиране, престой, времето за престой при 
товарене и разтоварване на транспортните 
средства и охраната им.
Чл. 17. (1) С автомобилен транспорт се 
транспортират:
1. взривни вещества и пиротехнически из­
делия;
2. оръжия;
3. бойни и инженерни припаси:
а) бойни и халосни патрони;
б) бойни и инертни гранатохвъргачни из­
стрели;
в) бойни и халосни изстрели за зенитни 
корабни установки;
г) земни, зенитни, морски и авиационни 
изделия, снарядени с взривно вещество и ме­
тателен заряд;
д) удължени заряди;
е) взриватели и запалки;
ж) пиропатрони и взривателни устройства;
з) капсул-детонатори и електродетонатори;
и) огнепроводен и детониращ шнур;
к) осветителни и сигнални реактивни пат­
рони и ракети;
л) артилерийски гръмове и димки;
м) илюминационни и увеселителни кълба, 
гръмове и фойерверки;
н) други, неуказани конкретно.
(2) Изделията по ал. 1, т. 1 и 3 се транспор­
тират съобразно изискванията за съвместимост 
съгласно приложение № 1. 
Чл. 18. (1) При транспортиране на ОБВВПИ 
се осигурява въоръжена охрана.
(2) Назначаването, организирането и ръ­
ководството на въоръжената охрана, съпро­
вождаща превозните средства, се извършва от 
структурата на МВР, транспортираща ОБВВПИ.
(3) Охраната по ал. 1 се разполага в съпро­
вождащ автомобил със светлинна и звукова 
сигнализация, който се движи след превозните 
средства с ОБВВПИ. 
(4) Служителите на МВР, осъществяващи 
транспортиране на ОБВВПИ, се инструктират 
за безопасна работа с тях и за мерките за без­
опасни и здравословни условия на труд и по 
осигуряването на пожарна безопасност, както и 
за работа с наличните противопожарни уреди.